
Kontrastive Analyse der Bewegungsverben in der deutschen und in der ungarischen Sprache aus stilistischem Aspekt

Dolgozatom célja, hogy egy átfogó képet alakítsak ki az egy- és elsősorban kétnyelvű szótárak által a tanulóknak nyújtott információkról abban a tekintetben, hogy a diákok a keresett szónak az ekvivalensét mennyire pontosan és a helyes kontextusban tudja alkalmazni azok segítségével. Ehhez szükség van bizonyos nyelvészeti alapok ismeretére, így az Organon kommunikációs modell, a kidolgozott és korlátozott nyelvi kódok és a szótér elméleteket, a szófajokat, a szinonimák fajtáit és hasznukat, valamint a nyelvi stílusokat mutatom be. Ezek után különböző szótárak segítségével egy, a mozgást jelentő igékből álló listát alakítok ki mindkét nyelvben, majd a lehetséges jelentésüket és a stilisztikai használatukat is meghatározom a szótárak segítségével. Ezt követően néhány példát kiragadva stílusrétegekbe sorolom azokat és a másik nyelvbeli jelentésüket is, szótárak és ismerősök szóhasználatát is figyelembe véve. Végül e táblázatokat jellemzem abból a szempontból, hogy a két nyelv szókincsének alkalmazása közt milyen használatbeli különbségek adódhatnak, illetve mennyire állnak egymáshoz közel, vagy egymástól távol a vizsgált szavak, kifejezések másik nyelvbeli megfelelője stilisztikai szempontból.



